14 Maart 1928 (1928-03-14) (94 jaar oud)
vloot- en toetsvlieënier
Edwin en Marjorie Borman
Frank Frederick Borman (* 14 Maart 1928 - ; Kolonel) is 'n afgetrede vlieënier in die Amerikaanse Lugmag, lugvaartingenieur, toetsvlieënier en Nasa-ruimtevaarder. Hy is bekend as die bevelvoerder van Apollo 8, die eerste missie wat om die Maan gevlieg het. Tesame met sy bemanning van Jim Lovell en William Anders is hulle die eerste van 24 mense wat om die Maan gevlieg het. Hy het ook 'n 14-daguithourekord in die ruimte in Gemini 7 opgestel. Hy was deel van die komitee wat die brand op Apollo 1 ondersoek het.
Nadat hy Nasa verlaat het word hy die hoof- uitvoerende beampte van Eastern Air Lines, 'n pos wat hy beklee het van 1975 tot 1986. Hy is 'n ontvanger van die Congressional Space Medal of Honor.
Hy was ook deel van die span wat die Mosambiekse vliegtuigongeluk, waarin president Samora Machel gesterf het, ondersoek het.